Vaduzo

Vaduzo (germane Vaduz, [faDUC']) estas la ĉefurbo de Liĥtenŝtejno. Ĝi situas inter la rivero Rejno kaj kruta montodeklivo, sur kiu staras la princa kastelo. La nomo de Vaduzo probable venas de la romanĉa vorto avadutg (lat. aqueductus, = akvodukto). Vaduzo estas nur la dua plej granda urbo de la lando; apud Schaan, kiu estas je ĉirkaŭ 10 % pli granda. La kastelo Kastelo Vaduzo, kies turo estas de la 12-a jarcento, unuafoje estis dokumentita en 1322. Dum jarcentoj ĝi servis al plej diversaj uzoj, ĝis 1896 ĝi estis trinkgastejo. Inter 1903 kaj 1912 princo Johano la 2-a igis renovigi ĝin. De 1938 ĝi estas la rezidejo de la princoj de Liĥtenŝtejno. De la urbo supren al la kastelo estas bela promenejo, ĉe kiu staras tabuloj kun historiaj klarigoj. Kiel princa rezidejo ĝi tamen ne estas publike vizitebla. Muzeoj Vaduzo havas kelkajn, parte renomajn, muzeojn: Poŝtmuzeo de Vaduzo Arta Muzeo de Liĥtenŝtejno (Kunstmuseum Liechtenstein) www.kunstmuseum.li Liĥtenŝtejna Landa Muzeo Skimuzeo www.skimuseum.li Kalkulmaŝina muzeo (Rechenmaschinenmuseum) Valezana muzeo (Walser-Heimatmuseum) Muzeo pri kamparana loĝado (Bäuerliches Wohnmuseum) Konataj lokanoj Boris Holmston Sporto En Vaduzo estas la sekvaj sportkluboj: Futbalo: FC Vaduz Vidu ankaŭ Ĉefepiskopujo Vaduzo Stacidomo de Schaan-Vaduz Eksteraj ligiloj www.fuerstlichemomente.li, turismo Arkivigite je 2004-12-06 per la retarkivo Wayback Machine